Source: http://www.jogiforum.hu/hirek/39321
Timestamp: 2018-12-12 14:23:18
Document Index: 22585064

Matched Legal Cases: ['bíróság ', 'bíróság ', 'bíróság ', 'bíróság ', 'Kúria ', 'Bíróság ']

Ügyészek politikai ellenőrzés alatt? - A román államfő aggódik az ügyészek függetlenségéért | hírek | Jogi Fórum
Ügyészek politikai ellenőrzés alatt? - A román államfő aggódik az ügyészek függetlenségéért
2018.06. 8. Jogi Fórum / MTI
Az ügyészek semmiképp sem kerülhetnek politikai ellenőrzés alá, nem rendelhetik őket alá egy politikusnak, legyen az akár miniszter is - szögezte le Klaus Iohannis román államfő kedden.
A jobboldali elnök kedden reagált először arra, hogy múlt héten az alkotmánybíróság előírta számára a korrupcióellenes főügyész felmentését, amelyet a szociálliberális kormány igazságügyi minisztere kezdeményezett.
Romániában az ügyészségi vezetőket az államfő nevezi ki, vagy menti fel az igazságügyi miniszter javaslata alapján, de a taláros testület most megállapította: az elnök nem mérlegelheti a főügyész felmentésének időszerűségét, és alá kell írnia a menesztéséről szóló elnöki rendeletet, ha a tárcavezető ezt kezdeményezte.
Az alkotmánybíróság múlt heti közleményében az alaptörvény 132. szakaszára hivatkozott, amely szerint az ügyészek részrehajlás nélkül, a törvényesség, és a hierarchikus ellenőrzés elvei szerint, az igazságügyi miniszter fennhatósága alatt fejtik ki tevékenységüket.
Az elnök szerint az ügy túlmutat a konkrét eseten, és nemcsak az a tétje, hogy menesztik-e - a kormánykoalíció által visszaélésekkel vádolt - Laura Codruta Kövesit a korrupcióellenes ügyészség (DNA) éléről. Iohannis okfejtéséből kiderült: helyteleníti, hogy a miniszter egyedül dönthessen a vádhatóságok vezetőinek leváltásáról, és az ügyészek függetlenségéért aggódik. Az államfő arra figyelmeztetett, hogy az alkotmányban szereplő "miniszteri fennhatóság" semmiképpen sem jelenthet alárendeltséget.
Klaus Iohannis azt mondta, megvárja a taláros testület indoklását, "megpróbálja azt megérteni", és annak megfelelően hozza meg döntését.
Hozzátette, hogy mindenképpen tiszteletben tartja az alkotmányt, de azt az újságírók keresztkérdéseire sem árulta el, hogy eleget tesz-e az alkotmánybírósági határozatnak. Az elnök viszont megállapította: kétségek merültek fel azzal kapcsolatban, hogy maga az alkotmánybíróság tiszteletben tartja-e az alkotmányt. Szerinte a testület saját magát hozta abba a "sajnálatos" helyzetbe, hogy alkotmánytiszteletét megkérdőjelezzék.
Iohannis arra reagált: az ellenzéki média szerint sérti az alkotmánybírók kilencéves mandátumáról szóló előírást és így megkérdőjelezi az egész testület határozatainak legitimitását az, hogy az alkotmánybíróság egyik - töredékmandátuma után újabb kinevezést szerző - tagja már tíz éve tagja a taláros testületnek. Egyes ellenzéki politikusok azt is hatáskörtúllépésnek és alkotmánysértőnek találták, hogy a taláros testület előírja az államfőnek, mit tegyen.
Az elnök elhárította azt az ellenzéki felvetést, amely szerint népszavazáson kéne dönteni az igazságszolgáltatás körüli vitákról. Egy alkotmánybírósági döntést nem lehet népszavazásra bocsátani - szögezte le a román államfő.
Tisztességtelen általános szerződési feltételek - Sikerrel lépett fel az ügyészség a fogyasztók érdekében (2018.11.14.)
Jogosulatlanul használt egy bíró mozgáskorlátozott parkolási engedélyt - Közokirat-hamisítás bűntette miatt emeltek vádat ellene (2018.11.06.)
Jogelllenesen működő pártok - Idén 29 párt ellen indított keresetet a vádhatóság a közérdek védelmében (2018.10.11.)
Európai kisebbségvédelem - Az államfő és felesége aláírták a Minority SafePack elnevezésű kezdeményezést (2018.03.05.)
Emelkedik és differenciálódik a minimálbér Romániában - Január elsejével lép hatályba a kormányhatározat (2018.12.07.)
Átadták a kolozsvári jogászhallgatók Collegium Iuridicum szakkollégiumát és Jogtudományi Kutatókönyvtárát (2018.11.14.)
Négy éven belül autópálya fogja összekötni Erdélyt Moldvával - A román képviselőház megszavazta a törvénytervezetet (2018.11.07.)
Darák: A Kúria számára 2018 az új szabályok alkalmazásának éve - A legfőbb bírói vezetők évzáró beszámolói - A teljes hanganyag!
Fogyasztói nyilatkozat gépjármű-felelősségbiztosítással kapcsolatban - Közérdekű pert nyert az ügyészség a biztosítókkal szemben
Sújthatja-e díjjal a tagállam a belföldön termelt villamos energia kivitelét? - Az Európai Bíróság ítéletet hozott
Tilos a vevők hátrányos megkülönböztetése! - Megfelelési kényszer kereskedőknek - Hatályban a geoblocking rendelet
Hivatal a csalás ellen - Amit az OLAF-ról tudni érdemes!